ठंडा मतलब...। विज्ञापन के ये चंद शब्द सुनते ही फौरन हमारे दिमाग में कोल्डड्रिंक की तस्वीर बन जाती है। यह विज्ञापन का ही कमाल है कि अब ग्राहक दुकानदार से अकसर कोल्डड्रिंक या ब्रांड के नाम की बजाय ‘ठंडा’ बोल पड़ते हैं। आज अमूमन हर कंपनी टीवी, अखबार, वेबसाइट, रेडियो, इंटरनेट, एसएमएस आदि के जरिए अपने उत्पादों का एडवरटाइजमेंट देती है। इन विज्ञापनों को बनाने वाली एड एजेंसियों में कई प्रोफेशनल्स की आवश्यकता होती है। यहां कैरियर के नजरिए से कई रास्ते हैं, जिनमें भविष्य संवारने के लिए अलग-अलग स्किल्स चाहिए। क्लाइंट सर्विसिंग (Client Services): यह विभाग विज्ञापन एजेंसी और क्लाइंट के बीच बतौर लिंक काम करता है। वह क्लाइंट की जरूरतें एजेंसी तक पहुंचाता है और एजेंसी के आइडियाज को क्लाइंट तक । इस विभाग में अकाउंट मैनेजर को बाजार, उपभोक्ता, क्लाइंट और उसके बिजनेस के बारे में अच्छा ज्ञान होना चाहिए। साथी ही कम्युनिकेशन, लीडरशिप और तमाम बिजनेस स्किल्स भी होना आवश्यक है। कई बार यहां के लिए स्नातक और एमबीए की योग्यता भी मांगी जाती है।